## Pravilnik o vođenju evidencije o fizičkim osobama kojima je priznato pravo na status roditelja njegovatelja

### NN 111/2007 (29.10.2007.), Pravilnik o vođenju evidencije o fizičkim osobama kojima je priznato pravo na status roditelja njegovatelja

# MINISTARSTVO ZDRAVSTVA I SOCIJALNE SKRBI

**3247**

Na temelju članka 77.b stavka 5. Zakona o socijalnoj skrbi (»Narodne novine«,
broj 73/97., 27/00., 51/00., 82/01., 103/03., 44/06. i 79/07.) ministar
zdravstva i socijalne skrbi donosi

## PRAVILNIK

### O VOĐENJU EVIDENCIJE O FIZIČKIM OSOBAMA KOJIMA JE PRIZNATO PRAVO NA STATUS RODITELJA NJEGOVATELJA

Članak 1.

Ovim Pravilnikom propisuju se sadržaj i način vođenja evidencije o fizičkim
osobama kojima je priznato pravo na status roditelja njegovatelja iz članka 77.a
Zakona o socijalnoj skrbi (dalje u tekstu: Zakon).

Članak 2.

Ministarstvo nadležno za poslove socijalne skrbi (u daljnjem tekstu:
Ministarstvo) vodi i čuva evidenciju o fizičkim osobama kojima je priznato pravo
na status roditelja njegovatelja.
Evidencija o fizičkim osobama kojima je priznato pravo na status roditelja
njegovatelja vodi se na propisanom obrascu na koji se upisuju podaci o svakoj
pojedinoj osobi i u elektronskom obliku (Obrazac 1).
Obrazac iz stavka 2. ovoga članka tiskan je uz ovaj Pravilnik i čini njegov
sastavni dio.

Članak 3.

Obrazac evidencije iz članka 2. stavka 2. ovoga Pravilnika sadrži sljedeće
podatke:
1. redni broj evidencije;
2. podatak o centru za socijalnu skrb nadležnom za utvrđivanje prava na status
roditelja njegovatelja;
3. osobne podatke o roditelju koji je ostvario pravo na status roditelja
njegovatelja:
– ime i prezime roditelja
– MBG odnosno porezni broj
– adresu prebivališta odnosno uobičajenog boravišta;
4. osobne podatke o djetetu temeljem kojega je roditelj ostvario pravo na status
roditelja njegovatelja:
– ime i prezime djeteta
– datum rođenja;
5. podatke o početku statusa roditelja njegovatelja odnosno prava korištenja:
– datum početka prava na status roditelja njegovatelja
– status u obveznom mirovinskom osiguranju za starost na temelju individualne
kapitalizirane štednje (II. stup)
– oznaku rješenja kojim je utvrđeno pravo na status roditelja njegovatelja
(klasa, urbroj i datum rješenja);
6. podatke o prestanku statusa roditelja njegovatelja odnosno prava korištenja i
to:
– datum prestanka prava na status roditelja njegovatelja
– oznaku rješenja kojim je utvrđen prestanak prava na status roditelja
njegovatelja (klasa, urbroj i datum rješenja).

Članak 4.

Ministarstvo upisuje podatke u obrazac iz članka 3. ovoga Pravilnika na temelju
obavijesti centra za socijalnu skrb nadležnog za utvrđivanje prava na status
roditelja njegovatelja o početku prava odnosno prestanka toga prava.
Obavijest o početku prava na status roditelja njegovatelja centar za socijalnu
skrb dostavlja nakon provedene revizije rješenja sukladno odredbama članaka 77.d
i 77.e Zakona, a najkasnije u roku 15 dana od dana pravomoćnosti rješenja.
Obavijest o prestanku prava na status roditelja njegovatelja centar za socijalnu
skrb dostavlja nakon pravomoćnosti rješenja kojim jer utvrđen prestanak prava, a
najkasnije u roku 15 dana od dana pravomoćnosti rješenja.
Obavijest o početku odnosno o prestanku prava dostavlja se pojedinačno za svaku
osobu – roditelja na propisanom obrascu (Obrazac 2).
Obrazac obavijesti iz stavka 4. ovoga članka tiskan je uz ovaj Pravilnik i čini
njegov sastavni dio.

Članak 5.

Obrazac obavijesti iz članka 4. stavka 4. ovoga Pravilnika sadrži sljedeće
pPodaci o centru za socijalnu skrb nadležnom za utvrđivanje prava na status
roditelja njegovatelja;
2. osobne podatke o roditelju koji je ostvario pravo na status roditelja
njegovatelja:
– ime i prezime roditelja
– MBG odnosno porezni broj
– adresu prebivališta odnosno uobičajenog boravišta;
3. osobne podatke o djetetu temeljem kojega je roditelj ostvario pravo na status
roditelja njegovatelja:
– ime i prezime djeteta
– datum rođenja;
4. podatke o početku statusa roditelja njegovatelja odnosno prava korištenja:
– datum početka prava na status roditelja njegovatelja
– status u obveznom mirovinskom osiguranju za starost na temelju individualne
kapitalizirane štednje (II. stup)
– oznaku rješenja kojim je utvrđeno pravo na status roditelja njegovatelja
(klasa, urbroj i datum rješenja);
5. podatke o prestanku statusa roditelja njegovatelja odnosno prava korištenja:
– datum prestanka prava na status roditelja njegovatelja
– oznaku rješenja kojim je utvrđen prestanak prava na status roditelja
njegovatelja (klasa, urbroj i datum rješenja).

Članak 6.

Nadležni centar za socijalnu skrb u ime Ministarstva podnosi prijavu i odjavu na
obvezna osiguranja korisnika prava na status roditelja njegovatelja na način
uređen propisima o obveznim osiguranjima.
U postupku prikupljanja podataka potrebnih za prijavu na osiguranje
roditelj-njegovatelj, pored ostalih podataka, daje i pisanu izjavu o statusu u
mirovinskom osiguranju odnosno podatak o tome da li je ili nije osiguranik
mirovinskog osiguranik za starost na temelju individualne kapitalizirane štednje
(II. stup).
Obrasce o prijavi na osiguranje i odjavi s osiguranja, te izjavu roditelja o
statusu u mirovinskom osiguranju i primjerak Obrasca 2. dostavljenog
Ministarstvu, centar za socijalnu skrb ulaže u zbirku isprava te na temelju njih
upisuje podatke o početku i o prestanku osiguranja u radnu knjižicu roditelja
njegovatelja.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01 /07-02/44
Urbroj: 534-09-01-02/1-07-4
Zagreb, 19. rujna 2007.

Ministar
**prof. dr. sc. Neven Ljubičić**, v. r.

**OBRAZAC 1.**

**EVIDENCIJA

fizičkih osoba kojima je priznato pravo na status roditelja njegovatelja
temeljem
članka 77.a Zakona o socijalnoj skrbi**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Redni broj | Nadležni centar za socijalnu skrb | OSOBNI PODACI O RODITELJIMA | | | OSOBNI PODACI O DJECI | | PODACI O POČETKU  OSIGURANJA | | | PODACI O  **PRESTANKU  OSIGURANJA** | |
| ime i prezime | MBG/porezni broj | adresa prebivališta | ime i prezime | datum rođenja | datum početka | osiguranik II. stupa1 | rješenje | datum prestanka | rješenje |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

\_\_\_\_\_\_
1 upisati DA ako je osiguranik mirovinskog osiguranja za
starost na temelju individualne kapitalizirane štednje odnosno NE ako nije
osiguranik toga osiguranja

**OBRAZAC 2.**

Centar za socijalnu skrb
Klasa:
Urbroj :
U
Sukladno odredbi članka 4. Pravilnika o vođenju evidencije fizičkih osoba kojima
je priznato pravo na status roditelja njegovatelja dostavljamo

**OBAVIJEST

o početku2 – prestanku3 statusa roditelja njegovatelja**

|  |  |  |  |
| --- | --- | --- | --- |
| **Red.**  **broj** | **OPIS** | **PODACI ZA**  **UPIS U EVIDENCIJU** | **NAPOMENE** |
| 1 | 2 | 3 | 4 |
| **I.** | **OSOBNI PODACI O RODITELJU** |  |  |
| 1. | ime i prezime |  |  |
| 2. | MBG/ porezni broj |  |  |
| 3. | adresa prebivališta |  |  |
| II. | **OSOBNI PODACI O DJETETU** |  |  |
| 1. | ime i prezime |  |  |
| 2. | datum rođenja |  |  |
| III. | **PODACI O POČETKU** **OSIGURANJA** |  |  |
| 1. | datum početka osiguranja |  |  |
| 2. | osiguranik II. stupa4 |  |  |
| 3. | klasa i urbroj rješenja |  |  |
| IV. | **PODACI O PRESTANKU OSIGURANJA** |  |  |
| 1. | datum prestanka osiguranik |  |  |
| 2. | klasa i urbroj rješenja |  |  |

 M.P.

\_\_\_\_\_\_\_\_\_\_\_\_\_\_\_\_

 Potpis ovlaštene osobe
\_\_\_\_\_\_\_\_
2 zaokružiti kada se popunjavaju podaci pod III.
3 zaokružiti kada se popunjavaju podaci pod IV.
4 upisati DA ako je osiguranik mirovinskog osiguranja za starost na temelju
individualne kapitalizirane štednje odnosno NE ako nije osiguranik toga
osiguranja

Pravilnik, NN 111/2007-3247
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)